Mandat for

revideringen av bachelor-, master- og lektorprogrammet

i historie ved NTNU

Dekan ved Det humanistiske fakultet er oppdragsgiver for arbeidet med å revidere årstudiet, bachelor- og masterprogrammene, samt lektorprogrammet i historie. Revideringen gjøres etter den periodiske evalueringen av de to historieprogrammene våren 2022. Evalueringen sier at programmene overordnet sett er gode, og har god faglig kvalitet. De peker samtidig på flere ting som kan bidra til å styrke dem.

# Bakgrunn

Lektor-, bachelor- og master programmene i historie ble evaluert våren 2022. Det er allikevel i stor grad enighet i personalgruppen ved de to historieinstituttene om at programmene trenger en revidering. I tillegg til rapporten fra den periodiske evalueringen skal NTNUs strategi, sluttrapporten fra Fremtidens HumSam-studier og kunnskapen fagmiljøene ellers har om nødvendige endringer legges til grunn. Det at historiemiljøet er delt i to etter langvarige konflikter setter spesielle krav til grundighet i organiseringen av arbeidet med å revidere programmene.

# Mål for revisjonsarbeidet

Revisjonsarbeidet skal sikre at de to historieprogrammene er fremtidsrettet didaktisk og historiefaglig og ha en tydelig forankring i rapporten Fremtidens HumSam-studier og NTNUs overordnede strategi. Et sentralt delmål for endringene er å sikre god rekruttering til programmene og økt gjennomstrømning blant de som tas opp på programmene. Samtidig er det et klart mål at selve revisjonsarbeidet må organiseres og ledes på en måte som ivaretar en fortsatt god utvikling av samarbeidet mellom de to instituttene

# Organisering av- og fremdrift i arbeidet

Tidspunktet for oppstart av revideringsarbeidet gjør at eventuelle større endringer først kan meldes inn høsten 2023 og iverksettes fra og med høsten 2024. Det er imidlertid slik at tilsøkingen til programmene er høsten 2022 er såpass lav, og frafallet etter påbegynte studier så høyt, at dekan ber om at det parallelt blir jobbet med tiltak for inneværende studier og neste studieår.

Arbeidet skal gjennomføres i to faser. I første fase nedsettes det en arbeidsgruppe som skal;

1. vurdere tiltak som kan øke studentenes mestring og trivsel faglig og sosialt. Det er allerede i løpet av de siste to årene iverksatt en rekke tiltak på dette området. Gruppen skal derfor både lage en oversikt over- og vurdering av de tiltakene er iverksatt, og eventuelt utvikle nye tiltak som kan iverksettes raskt.
2. gjøre grunnleggende avklaringer knyttet til hvordan arbeidslivsrelevans skal komme til uttrykk i programmene
3. gjøre overordnede avklaringer om hvordan endringer skal gjennomføres på bakgrunn av programevalueringer knyttet til;
	* 1. Sammenhengen i programmene
			+ konkrete forslag til å legge ned eller opprette emner
			+ grundige endringer og revideringer av eksisterende emner
		2. Økonomiske rammer og sammenhenger
			+ endringer i programmene skal gjøres innenfor eksisterende økonomiske rammer. Gruppen skal ta stilling til hvordan det kan frigjøres økonomisk midler for endringer i programmene. Arbeidet med revideringen skal ta utgangspunkt i den økonomiske fordelingsmodellen vedtatt etter delingen av de to instituttene
		3. Hvilke miljø som må involveres i revideringsarbeidet

Arbeidet i denne fasen skal videre definere hvilke konkrete områder det skal gjøres endringer i første runde.

Første fase av arbeidet skal startes opp innen 5. oktober og levere sin rapport innen 1.februar

Det skal benyttes en referansegruppe av eksterne ressurspersoner for innspill til arbeidet med arbeidslivsrelevans.

I andre fase av arbeidet skal det nedsettes grupper som jobber med konkret endringer på de områdene arbeidsgruppen i første fase har definert.

Arbeidsgruppen utarbeider forslag til definisjoner, rammer og endring på oppdrag fra dekan. Programrådene og utvidet ledergruppe skal fungere som høringsinstans. Dekan benytter den utvidede ledergruppen aktivt, men har selv den endelige beslutningsmyndigheten ift. til endringer i programmene.

# Sammensetning av arbeidsgruppene

Fase 1.

Arbeidsgruppene skal settes sammen av to vitenskapelig ansatt fra hvert institutt, en studentrepresentantog en administrativt ansatt Før gruppen oppnevnesskal behovet for å få inn deltakere fra ulike perioder, kjønn, erfaring fra andre utdanningsinstitusjoner og kontakt med arbeidslivet vurderes. Instituttlederne har fullmakt fra dekan, godkjent av utvidet ledermøte til å utnevne deltakere i arbeidsgruppen.

Fase 2.

# Fremgangsmåte

**Arbeid fase 1.**

**Arbeid fase 2.**

**Et antall arbeidsgruppe settes i gang på områdene definert i fase 1.**

**Anne Kristine Børresen**

Dekan, Det humanistiske fakultet

Oppdragsgiver

**Trondheim 3. oktober 2022**